94/3/EY: Komission päätös, tehty 20 päivänä joulukuuta 1993, jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta



Virallinen lehti nro L 005 , 07/01/1994 s. 0015 - 0033

Suomenk. erityispainos Alue 15 Nide 13 s. 0089

Ruotsink. erityispainos Alue 15 Nide 13 s. 0089



KOMISSION PÄÄTÖS, tehty 20 päivänä joulukuuta 1993, jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta (94/3/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon jätteistä 15 päivänä heinäkuuta 1975 annetun direktiivin 75/442/ETY(1), ja erityisesti sen 1 artiklan a alakohdan, sekä katsoo, että edellä mainitussa säännöksessä komissio velvoitetaan laatimaan luettelo jätteistä, jotka kuuluvat mainitun direktiivin liitteessä I lueteltuihin luokkiin; komissiota avustaa tässä tehtävässä 18 artiklan mukaisesti perustettu komitea, jossa on jäsenvaltioiden edustajat ja jonka puheenjohtajana on komission edustaja, ja tässä päätöksessä tarkistetut toimenpiteet ovat mainitun komitean antaman lausunnon mukaiset, ON TEHNYT TÄMÄN PÄÄTÖKSEN: 1 artikla Annetaan tämän päätöksen liitteenä oleva luettelo. 2 artikla Tämä päätös on osoitettu kaikille jäsenvaltioille. Tehty Brysselissä 20 päivänä joulukuuta 1993 Komission puolesta Yannis PALEOKRASSAS Komission jäsen (1) EYVL N:o L 194, 25.7.1975, s. 47, direktiivi sellaisena kuin se on viimeksi muutettuna direktiivillä 91/692/ETY (EYVL N:o L 377, 31.12.1991, s. 48) LIITE Jätteistä annetun neuvoston direktiivin 75/442/ETY 1 artiklan a alakohdan mukaisesti laadittu jäteluettelo (EUROOPAN JÄTELUETTELO) Alkuhuomautus 1 Direktiivin 75/442/ETY 1 artiklan a alakohdassa määritellään 'jäte` seuraavasti: 'mikä tahansa liitteessä I esitetyissä luokissa mainittu aine tai esine, jonka haltija hävittää, aikoo hävittää tai on velvollinen hävittämään`. 2 Mainitun 1 artiklan a alakohdan toisessa alakohdassa komissio velvoitetaan laatimaan 18 artiklassa säädetyn menettelyn mukaisesti luettelo jätteistä, jotka kuuluvat liitteessä I lueteltuihin luokkiin. Tätä luetteloa kutsutaan yleisesti Euroopan jäteluetteloksi, ja sitä sovelletaan kaikkiin jätteisiin riippumatta siitä, onko ne tarkoitettu huolehdittaviksi vai hyödynnettäviksi. 3 Euroopan jäteluettelo on yhdenmukaistettu luettelo, joka ei ole tyhjentävä, ja jota tarkastetaan määräajoin ja uudistetaan tarvittaessa komiteasta säädetyn menettelyn mukaisesti. Jonkin aineen sisältyminen luetteloon ei välttämättä tarkoita, että sitä pidettäisiin kaikissa tapauksissa jätteenä. Luetteloon kuulumisella on merkitystä vain silloin, kun aine vastaa jätteen määritelmää. 4 Euroopan jäteluettelossa mainittuihin jätteisiin sovelletaan direktiivin määräyksiä, jollei 2 artiklan 1 alakohdan b alakohdasta muuta johdu. 5 Euroopan jäteluettelon on tarkoitus toimia nimikeluettelona, jolla vahvistetaan yhteinen termistö koko yhteisölle jätehuollon tehokkuuden parantamiseksi. Sen olisi toimittava erityisesti perusviittauslähteenä yhteisön jätteitä koskevalle tilasto-ohjelmalle, jota on aloitettu neuvoston jätehuoltopolitiikasta 7 päivänä toukokuuta 1990 antaman julkilausuman mukaisesti(1). 6 Euroopan jäteluetteloa mukautetaan tieteen ja tekniikan kehitykseen direktiivin 18 artiklassa vahvistetun menettelyn mukaisesti. 7 Euroopan jäteluettelon yksittäistä jätenimikettä ei saa tarkastella erillään luokkansa otsikosta. 8 Euroopan jäteluettelo ei rajoita luetteloa 'vaarallisista jätteistä`, joka komission on laadittava vaarallisista jätteistä 12 päivänä joulukuuta 1991 annetun direktiivin(2) 1 artiklan 4 kohdan mukaisesti. >TAULUKON PAIKKA> >TAULUKON PAIKKA> (1) EYVL N:o C 122, 18.5.1990, s. 2 (2) EYVL N:o L 377, 31.12.1991, s. 20